สวัสดีค่ะ คือหนูอยากปรึกษาคุณ หนูมีเพศสัมพันธ์ตอน5ทุ่มของวันที่14 วันนี่วันที่15ค่ะ ครั้งแรกใส่ถุงนะคะ ครั้งต่อๆไปไม่ได้ใส่ถุงแต่แตกนอกทุกครั้งประมาน3-4รอบโดยใช่แค่ทิชชู่เช็ดก่อนจะมีเพศสัมพันธ์ครั้งต่อไป หนูจะไปซื้อยาคุมฉุกเฉินมากิน หนูอยากทราบว่าถ้ากินยาคุมฉุกเฉินจะเป็นอย่างไรต่อไปคะ แล้วต้องกินยาคุมกำเนิดแบบปกติอีกมั้ยถ้ากินยาคุมฉุกเฉินไปแล้ว ประจำเดือนหนูหมดประมานวันที่8-9 แล้วมีเพศสัมพันธ์วันที่14ค่ะ
สวัสดีค่ะ หากประจำเดือนหมดในวันที่ 8-9 ธ.ค. การมีเพศสัมพันธ์ในวันที่ 14 ธ.ค. ถือว่าไม่มช้ระยะปลอดภัย โดยหากใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ส่วนการใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%สำหรับยาคุมฉุกเฉิน หากได้ทานไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%อย่างไรก็ตาม หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินต่อไปเรื่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95%ดังนั้น หากจะเริ่มทานยาคุมกำเนิดไปเลย ก็สามารถทำได้ เพียงแต่ในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อนค่ะและเมื่อทานยาคุมจนหมดแผงแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ